b'\n_START_ARTICLE_\nBrute force-angreb\n_START_PARAGRAPH_\nEt brute force-angreb er en generel metode til dekryptering, hvor samtlige mulige n\xc3\xb8gler afpr\xc3\xb8ves \xc3\xa9n efter \xc3\xa9n, indtil n\xc3\xb8glen er fundet. En kryptografisk algoritme kaldes sikker, n\xc3\xa5r den bedste m\xc3\xa5de at finde n\xc3\xb8glen p\xc3\xa5 er et brute force-angreb; omvendt brydes eller kn\xc3\xa6kkes den ved at finde en hurtigere metode._NEWLINE_Man sikrer sig mod brute force-angreb ved at v\xc3\xa6lge en tilpas stor n\xc3\xb8gle, f.eks. 128 bits. Et brute force-angreb ville i v\xc3\xa6rste fald kr\xc3\xa6ve 2\xc2\xb9\xc2\xb2\xe2\x81\xb8 eller ca. 3\xe2\x80\xa210\xc2\xb3\xe2\x81\xb8 dekrypteringer, j\xc3\xa6vnf\xc3\xb8r tidskompleksiteten for line\xc3\xa6r s\xc3\xb8gning. Hvis algoritmen f.eks. kr\xc3\xa6ver 16 operationer, vil brute force-dekryptering med den pt. hurtigste supercomputer (2,5 exaflops) i gennemsnit tage 300 millioner milliarder \xc3\xa5r, hvilket er omkring 100 millioner gange universets forventede levetid. Denne beregning tager dog ikke h\xc3\xb8jde for, at computere bliver hurtigere og hurtigere._NEWLINE_Det amerikanske standardiseringsinstitut NIST har anbefalet, at brugen af n\xc3\xb8gler p\xc3\xa5 80 bit udfases senest i 2015.'